#### ΠΑΝΕΠΙΣΤΗΜΙΟ ΘΕΣΣΑΛΙΑΣ

####  ΠΡΟΚΗΡΥΞΗ

####  πλήρωσης θέσεων καθηγητών

**ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ,** 28ης Οκτωβρίου 78**,** 38333 Βόλος, τηλ. 2421074913**,** FAX 24210-74772, e-mail: g-econ@econ.uth.gr, Αρμόδια κ. Ζωή Ζούπη.

**1.** Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Δημόσιο Δίκαιο και Οικονομικοί Θεσμοί»** (ΦΕΚ 334/24-03-2020/τ.Γ΄, **ΑΔΑ:** 9ΕΞ5469Β7Ξ-6ΒΥ)

Κωδικός Ανάρτησης «ΑΠΕΛΛΑ»: **APP15359**

**ΠΕΡΙΓΡΑΦΗ ΘΕΣΗΣ**

Ειδικότερα στο γνωστικό αντικείμενο "Δημόσιο δίκαιο" περιλαμβάνονται οι θεμελιώδεις κλάδοι του δημοσίου δικαίου, όπως το συνταγματικό δίκαιο (οργάνωση του κράτους και συνταγματικά δικαιώματα)  και το γενικό διοικητικό δίκαιο (αρχές οργάνωσης και δράσης της δημόσιας διοίκησης). Οι "Οικονομικοί θεσμοί", σε συνδυασμό με το "Δημόσιο δίκαιο" καλύπτουν τους θεμελιώδεις θεσμούς του λεγόμενου οικονομικού συντάγματος, όπως είναι ιδίως η οικονομική ελευθερία, η προστασία των οικονομικών δικαιωμάτων, η ελευθερία των συμβάσεων, η κατοχύρωση και η λειτουργία του ελεύθερου ανταγωνισμού και της οικονομίας της αγοράς.

2. Μια (1) κενή οργανική θέση καθηγητή στη βαθμίδα του **Αναπληρωτή Καθηγητή ή Επίκουρου Καθηγητή** με γνωστικό αντικείμενο **«Δημοσιονομική Θεωρία και Πολιτική»** (ΦΕΚ 334/24-03-2020/τ.Γ΄, **ΑΔΑ:** 9Ο75469Β7Ξ-ΟΧ6)

Κωδικός Ανάρτησης «ΑΠΕΛΛΑ»: **Αναπληρωτής: APP15361 || Επίκουρος: APP15363**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο της Δημοσιονομικής Θεωρίας και Πολιτικής εστιάζει στην επίδραση της δημοσιονομικής πολιτικής στην οικονομία, στον οικονομικό κύκλο και τις οικονομικές διακυμάνσεις. Ειδικότερα, χρησιμοποιεί υποδείγματα και οικονομετρικά εργαλεία για να εξετάσει θεωρητικά και να διερευνήσει εμπειρικά θέματα που αφορούν στις δημόσιες δαπάνες και τα έσοδα, τα δημοσιονομικά ελλείμματα, τη διαχείριση του δημόσιου χρέους, τη συσχέτιση εσωτερικού και εξωτερικού χρέους μιας εθνικής οικονομίας καθώς και τις οικονομικές επιπτώσεις του.

**ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ**

**ΤΜΗΜΑ ΓΕΩΠΟΝΙΑΣ ΙΧΘΥΟΛΟΓΙΑΣ ΚΑΙ ΥΔΑΤΙΝΟΥ ΠΕΡΙΒΑΛΛΟΝΤΟΣ,** Οδός Φυτόκου-Ν. Ιωνία Μαγνησίας, 38446 Βόλος, τηλ. 2421093011, FAX 2421093157, e-mail: g-apae@apae.uth.gr, Αρμόδιος κ. Ναουμίδης Ιωάννης.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Μοριακή Μικροβιολογία και Ποιότητα Αλιευτικών Προϊόντων-Τροφίμων»** (ΦΕΚ 334/24-03-2020/τ.Γ΄, **ΑΔΑ:** ΡΖ9Ξ469Β7Ξ-9Γ6)

Κωδικός Ανάρτησης «ΑΠΕΛΛΑ»: **APP15364**

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ,**Γκλαβάνη37 & 28ης Οκτωβρίου, 38221 Βόλος, τηλ. 2421074967, FAX 2421074997, e-mail: gece@e-ce.uth.gr, Αρμόδια κ. Παπαλεξανδρή Μαρία.

1. Μια (1) κενή οργανική θέση καθηγητή στη βαθμίδα του **Αναπληρωτή Καθηγητή ή Επίκουρου Καθηγητή** με γνωστικό αντικείμενο **«Δίκτυα Διαχείρισης Δεδομένων»** (ΦΕΚ 334/24-03-2020/τ.Γ΄, **ΑΔΑ:** 6ΥΓΥ469Β7Ξ-871)

Κωδικός Ανάρτησης «ΑΠΕΛΛΑ»: **Αναπληρωτής: APP15366 || Επίκουρος:** **APP15367**

**ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ,** Πεδίον του Άρεως, 38334 Βόλος, τηλ. 2421074011, FAX 2421074050, e-mail: g-mie@mie.uth.gr, Αρμόδια κ. Παππά Ελένη.

**TOMEAΣ ΜΗΧΑΝΙΚΗΣ, ΥΛΙΚΩΝ ΚΑΙ ΚΑΤΕΡΓΑΣΙΩΝ**

1. Μια (1) κενή οργανική θέση καθηγητή στη βαθμίδα του **Αναπληρωτή Καθηγητή ή Επίκουρου Καθηγητή** με γνωστικό αντικείμενο **«Κατεργασίες Μορφοποίησης Υλικών»** (ΦΕΚ 334/24-03-2020/τ.Γ΄, **ΑΔΑ:** 9ΕΥΤ469Β7Ξ-ΗΛ5)

Κωδικός Ανάρτησης «ΑΠΕΛΛΑ»: **Αναπληρωτής: APP15368 || Επίκουρος:** **APP15369**

**TOMEAΣ ΕΝΕΡΓΕΙΑΣ, ΒΙΟΜΗΧΑΝΙΚΩΝ ΔΙΕΡΓΑΣΙΩΝ ΚΑΙ ΑΝΤΙΡΡΥΠΑΝΤΙΚΗΣ ΤΕΧΝΟΛΟΓΙΑΣ**

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Συμπιεστές Ροές - Στροβιλομηχανές»** (ΦΕΚ 334/24-03-2020/τ.Γ΄, **ΑΔΑ:** 96ΖΔ469Β7Ξ-Κ3Χ)

Κωδικός Ανάρτησης «ΑΠΕΛΛΑ»: **APP15370**

Η προθεσμία υποβολής υποψηφιοτήτων και δικαιολογητικών λήγει στις **08-06-2020.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 **Μαζί με την αίτηση πρέπει να υποβάλουν:**

1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να υποβληθούν και οι σχετικές βεβαιώσεις ισοτιμίας από τον ΔΟΑΤΑΠ ή αντίγραφο της αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
* Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

* Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.
* Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του Ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας, Έρευνας και Θρησκευμάτων (ειδ. Φορέα 19-250 ΚΑΕ 0251).

  Ο ΠΡΥΤΑΝΗΣ

 Καθηγητής ΖΗΣΗΣ ΜΑΜΟΥΡΗΣ